**Ministru kabineta noteikumu projekta “Grozījumi Ministru kabineta**

**2014. gada 30. septembra noteikumos Nr. 592 “Latvijas iekšējo un jūras piekrastes ūdeņu resursu ilgtspējīgas izmantošanas un pārvaldības**

**konsultatīvās padomes nolikums””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Projekts šo jomu neskar. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Zvejniecības likuma 5. panta piektā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projekts “Grozījumi Ministru kabineta 2014. gada 30. septembra noteikumos Nr. 592 “Latvijas iekšējo un jūras piekrastes ūdeņu resursu ilgtspējīgas izmantošanas un pārvaldības konsultatīvās padomes nolikums”” (turpmāk – projekts) izstrādāts, lai pilnveidotu Latvijas iekšējo un jūras piekrastes ūdeņu resursu ilgtspējīgas izmantošanas un pārvaldības konsultatīvās padomes (turpmāk – Padome) darbību.Padome izveidota 2014.gada decembrī, un, tai darbojoties gandrīz četrus gadus, ir secināts, ka būtu nepieciešams pilnveidot Padomes darbību. Projekta izstrādē vērā tika ņemti gan Padomes ieteikumi, gan nevalstisko organizāciju un Ministru kabineta sadarbības memoranda īstenošanas padomes rekomendācijas valsts institūcijām par labas prakses vadlīniju ievērošanu, organizējot darbu konsultatīvajās padomēs. To mērķis ir efektīvāk izmantot sabiedrības līdzdalību kā resursu nozares politikas izstrādē un īstenošanā. Rekomendācijās ietverti desmit uz rezultāta sasniegšanu vērsti principi konsultatīvo padomju darbībai. Vairākums no šiem pamatprincipiem Padomes darbībā tiek ievēroti, taču dažu pamatprincipu ievērošana būtu pilnveidojama.Ar projektu paredzēts risināt šādus jautājumus:1) Padomē saskaņā ar Ministru kabineta 2014. gada 30. septembra noteikumu Nr. 592 “Latvijas iekšējo un jūras piekrastes ūdeņu resursu ilgtspējīgas izmantošanas un pārvaldības konsultatīvās padomes nolikums” (turpmāk – MK noteikumi Nr.592) 7.punktu darbojas divi Vides aizsardzības un reģionālās attīstības ministrijas (turpmāk – VARAM) pārstāvji. Cilvēkresursu kapacitātes lietderīgākai izmantošanai VARAM ierosināja Padomē atstāt vienu VARAM pārstāvi, kurš pilnībā varētu pārzināt VARAM kompetences jautājumus, ko skata Padome;2) saskaņā ar Zvejniecības likumu makšķerēšana, vēžošana un zemūdens medības ir zivju un vēžu ieguve atpūtas, sporta vai citā nolūkā savam patēriņam. Lai aptvertu visu to zivju resursu izmantotāju vienotu viedokli, kuri iegūst zivis un vēžus rekreācijas nolūkā, būtu lietderīgi zemūdens medību interešu grupu apvienot ar makšķerēšanas interešu grupu un tās abas iekļaut vienotā makšķerēšanas, vēžošanas un zemūdens medību interešu grupā. Tādējādi divu interešu grupu četru pārstāvju vietā apvienoto grupu Padomē pārstāvētu divi pārstāvji. Izvērtējot situāciju, Padome vienojās, ka vienotā makšķerēšanas, vēžošanas un zemūdens medību interešu grupa aptvertu visus zivju resursu izmantotājus, kas iegūst zivis un vēžus rekreācijas nolūkā, tāpēc to viedoklis Padomē var tikt pārstāvēts no vienotas interešu grupas.Makšķerēšanas, vēžošanas un zemūdens medību interešu grupā tiks apvienotas visas Makšķerēšanas interešu grupā un Zemūdens medību interešu grupā ietilpstošās nevalstiskās organizācijas. Interešu grupas pārstāvji darbam Padomē tiks deleģēti atbilstoši MK noteikumu Nr.592 19.punktam;3) saskaņā ar MK noteikumu Nr.592 30.punktu Padomes sēdēm jānotiek ne retāk kā reizi ceturksnī. Savukārt valsts institūciju un nevalstisko organizāciju pārstāvniecība Padomē ir ļoti plaša, tāpēc kvoruma nodrošināšana sēdēs reizēm ir problemātiska. Arī aktuālo apskatāmo jautājumu loks var būt gan ar biežāku, gan ar retāku periodiskumu nekā reizi trijos mēnešos. Tādējādi, ievērojot nevalstisko organizāciju un Ministru kabineta sadarbības memoranda īstenošanas padomes rekomendācijas valsts institūcijām par laika resursu ekonomiju, kas paredz retākas un īsākas klātienes sēdes un padomju nolikumā paredzēt iespēju sēdes noturēt arī neklātienē, projektā noteikts, ka Padomes sēdes rīkojamas ne retāk kā divas reizes gadā ar iespēju lēmumus pieņemt arī elektroniskā saziņā. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija (turpmāk – ZM) |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nevalstiskās organizācijas, kuru darbība saistīta ar zivju resursu izmantošanas vai ūdeņu resursu apsaimniekošanas un aizsardzības jomu. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts samazinās administratīvo slogu, jo paredz mainīt padomē pārstāvēto valsts institūciju pārstāvju skaitu un interešu grupu pārstāvniecību, apvienojot makšķerēšanas interešu grupu un zemūdens medību interešu grupu, kā arī paredz iespēju padomes lēmumus pieņemt elektroniski. |
| 3. | Administratīvo izmaksu monetārs novērtējums | Projekts šo jomu neskar.  |
| 4. | Atbilstības izmaksu monetārs novērtējums | Projekts šo jomu neskar.  |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekta izstrādes gaitā tika plānotas konsultācijas ar Padomi, kuras sastāvā ir valsts institūciju pārstāvji, Latvijas Pašvaldību savienības pārstāvji, Latvijas zvejnieki, makšķernieki un zemūdens mednieki, kā arī ar ūdeņu resursu apsaimniekošanu un aizsardzību saistīto nevalstisko organizāciju pārstāvji.Atbilstoši ZM 02.02.2015. kārtībai Nr.7 “Attīstības plānošanas dokumentu projektu, tiesību aktu projektu un informatīvo ziņojumu sagatavošanas un saskaņošanas kārtība ministrijā” sabiedrības informēšanai un priekšlikumu saņemšanai ZM sagatavoto noteikumu projektu plānoja ievietot tīmekļvietnē www.zm.gov.lv. |
| 2. | Sabiedrības līdzdalība projekta izstrādē | Projekts apspriests Padomes sēdē 30.01.2018. un 14.06.2018.Sabiedrības informēšanai un priekšlikumu sniegšanai informācija par noteikumu projektu bija ievietota tīmekļvietnē www.zm.gov.lv no 2018. gada 23. līdz 30.augustam. |
| 3. | Sabiedrības līdzdalības rezultāti | Padome atbalstīja projekta tālāku virzību.Sabiedrības informēšanas laikā tīmekļvietnē www.zm.gov.lv no 2018. gada 23. līdz 30.augustam iebildumi un priekšlikumi par projektu netika saņemti. 05.09.2018. tika saņemta e-pasta vēstule no biedrības “Makšķernieku radošais klubs”, kura izteica vēlmi paust viedokli par noteikumu projektu. Biedrība tika informēta par iespējām iesniegt priekšlikumus un iebildumus. Līdz 01.10.2018. priekšlikumi vai iebildumi no minētās biedrības noteikumu projekta pilnveidošanai netika saņemti. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | ZM |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar projekta izpildi nav nepieciešams veidot jaunas institūcijas, ne arī likvidēt vai reorganizēt esošās.Projekta izpilde neietekmēs institūcijām pieejamos cilvēkresursus. |
| 3. | Cita informācija | Nav.  |

Zemkopības ministrs Jānis Dūklavs

Bārtule 67027525

Inese.Bartule@zm.gov.lv